[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 13.12.2007

KOM(2007) 830 endelig

BERETNING FRA KOMMISSIONEN TIL EUROPA-PARLAMENTET OG RÅDET

om udgifter under EGFL Alarmsystemet nr. 9-11/2007

BERETNING FRA KOMMISSIONENTIL EUROPA-PARLAMENTET OG RÅDET

om udgifter under EGFL Alarmsystemet nr. 9-11/2007

INDHOLDSFORTEGNELSE

1. INDLEDNING 4

2. FORMÅLSBESTEMTE INDTÆGTER 4

3. OMSTRUKTURERINGSFONDEN FOR SUKKER 5

4. BEMÆRKNINGER ANGÅENDE GENNEMFØRELSEN AF 2007-BUDGETTET 5

5. KONKLUSIONER 7

1. INDLEDNING

Bilaget viser budgettets faktiske udnyttelsesgrad i perioden 16. oktober 2006 til 30. september 2007 sammenholdt med udgiftsprofilen med baggrund i indikatoren, som er fastlagt på grundlag af bestemmelserne i artikel 20 i Rådets forordning (EF) nr. 1290/2005[1].

2. FORMÅLSBESTEMTE INDTÆGTER

På grundlag af bestemmelserne i artikel 34 i den nye finansforordning (EF) nr. 1290/2005 for den fælles landbrugspolitik betragtes indtægter fra finansielle korrektioner under regnskabsafslutningsproceduren, fra uregelmæssigheder og fra mælkeafgiften som formålsbestemte indtægter, der skal anvendes til finansiering af EGFL-udgifter. Ved 2007-budgettets opstilling blev der foretaget et skøn over disse indtægter, og der blev taget hensyn til dette skøn, da budgetmyndigheden vedtog bevillingerne på budgettet for 2007. Nærmere bestemt gælder:

- Indtægterne fra mælkeafgiften blev anslået til 349,0 mio. EUR, og der blev taget hensyn hertil ved at nedsætte de bevillinger, der var blevet ansøgt om for mælk og mejeriprodukter, hvortil budgetmyndigheden afsatte et beløb på 587,0 mio. EUR.

- Indtægterne fra tilbagebetalingerne som følge af den efterprøvende regnskabsafslutning og uregelmæssigheder blev anslået til henholdsvis 568,0 mio. EUR og 70,0 mio. EUR. Der blev taget hensyn til det samlede beløb på 638,0 mio. EUR ved nedsættelse af de bevillinger, der var blevet ansøgt om til enkeltbetalingsordningen, hvortil budgetmyndigheden afsatte et beløb på 27 918,0 mio. EUR.

Vedlagte tabel viser gennemførelsen af regnskaberne vedrørende de formålsbestemte indtægter, hvoraf der pr. 30. september 2007 var blevet opkrævet et beløb på 1 148,6 mio. EUR. Nærmere bestemt gælder:

- Der blev opkrævet et beløb på ca. 363,3 mio. EUR i mælkeafgift sammenholdt med det oprindelige skøn på 349,0 mio. EUR.

- Tilbagebetalingerne som følge af den efterprøvende regnskabsafslutning beløb sig til ca. 557,8 mio. EUR.

- Endelig androg indtægterne som følge af uregelmæssigheder ca. 227,6 mio. EUR, og der forventes at indgå yderligere beløb ved regnskabsårets udgang.

Ifølge de gældende bestemmelser kan disse indtægter helt eller delvis anvendes til at finansiere EGFL-udgifter, hvis de af budgetmyndigheden tildelte bevillinger ikke er tilstrækkelige til at finansiere de af medlemsstaterne afholdte udgifter. Hvis nogle af disse indtægter ikke anvendes, så vil de automatisk blive overført til det følgende regnskabsår.

I betragtning af det forventede underforbrug af bevillingerne på 2007-budgettet vil EGFL's formålsbestemte indtægter blive overført til 2008, og de vil blive anvendt til finansiering af de forventede budgetbehov i dette år.

3. OMSTRUKTURERINGSFONDEN FOR SUKKER

De midlertidige omstruktureringsafgifter i sukkersektoren betragtes som formålsbestemte indtægter, der skal finansiere sukkeromstruktureringsstøtten og anden støtte inden for rammerne af omstruktureringsfonden. For produktionsåret 2006/07 vedrører disse afgifter de erhvervsdrivendes kvotemængder af sukker, inulinsirup og isoglucose, og medlemsstaterne skal opkræve og indbetale disse afgifter til fonden i to rater, hvor fristen er henholdsvis 31. marts og 30. november 2007. Ultimo marts havde medlemsstaterne til regnskaberne vedrørende de formålsbestemte indtægter overført den første rate af de skyldige omstruktureringsafgifter på ca. 1 287,2 mio. EUR. Efter at have betalt ca. 398,7 mio. EUR til omstruktureringsstøtte til sukkerindustrien, anmeldte medlemsstaterne i september 2007 et beløb på ca. 152,7 mio. EUR til betaling af diversificeringsstøtte samt støtte til sukkerraffinaderier. Derfor beløb de samlede betalinger under fonden pr. 30. september 2007 sig til 551,4 mio. EUR.

Disse betalinger vil blive finansieret gennem de tilsvarende regnskaber vedrørendeformålsbestemte indtægter, hvor saldoen på 735,9 mio. EUR vil blive overført til 2008 til dækning af fremtidige betalinger vedrørende omstruktureringsstøtte og anden støtte.

4. BEMÆRKNINGER ANGÅENDE GENNEMFØRELSEN AF 2007-BUDGETTET

I det følgende gives en kort beskrivelse af årsagerne til de væsentligste afvigelser mellem den faktiske og den forventede udnyttelsesgrad for visse områder i budgettet for 2007:

4.1. Valutafaktorer

Udgifterne i perioden er fastsat under hensyntagen til udviklingen i dollarens vekselkurs over for euroen. For en væsentlig del af eksportrestitutionerne for landbrugsprodukter, især korn og sukker, og for nogle former for hjemmemarkedsstøtte, som f.eks. støtten til bomuld, påvirkes udgifterne af udviklingen i denne vekselkurs.

I overensstemmelse med artikel 21 i forordning (EF) nr. 1290/2005 baserede budgetmyndigheden sin vedtagelse af budgettet på den gennemsnitlige vekselkurs for juli-september 2006, dvs. 1 EUR = 1,27 USD. Det skal bemærkes, at gennemsnitskursen i perioden 1. august 2006 til 31. juli 2007 var ca. 1 EUR = 1,31 USD, dvs. 3,1 % højere end den kurs, som blev anvendt ved opstillingen af budgettet for 2007.

4.2. Markedsfaktorer

4.2.1. Korn (– 527,0 mio. EUR)

De usædvanligt gunstige interne og eksterne forhold på markedet for korn og de deraf følgende højere interne markedspriser og verdensmarkedspriser har medført:

- mindre opkøb og højere salg af korn fra offentlige lagre, som vil medføre væsentlige nettogevinster ved regnskabsårets slutning, samt

- lavere eksportrestitutionssatser, da satsen har været 0 i det meste af regnskabsåret, hvilket har ført til besparelser på denne ordnings udgifter sammenlignet med budgetbevillingerne.

Derfor vil der for denne sektor som helhed blive et signifikant underforbrug af bevillingerne på 2007-budgettet.

4.2.2. Restitutioner for produkter, der ikke er opført i bilag 1 (– 107,7 mio. EUR)

Medlemsstaterne forventes at skulle afholde færre udgifter til restitutioner for eksport af forarbejdede landbrugsprodukter som følge af den generelle nedgang i udbetalingen af eksportrestitutioner for de forskellige berørte produkter. Derfor vil der også for denne sektor blive et signifikant underforbrug af bevillingerne på 2007-budgettet.

4.2.3. Sukker (+ 125,9 mio. EUR)

Det nuværende overforbrug af budgetbevillinger sammenholdt med indikatoren skyldes hovedsagelig de berørte medlemsstaters øgede udgifter til eksportrestitutioner, da mængderne af eksporteret sukker både på det frie marked og fra offentlige lagre har været meget højere end antaget i 2007-budgettet.

4.2.4. Frugt og grøntsager (– 77,7 mio. EUR)

Det nuværende underforbrug af budgetbevillinger sammenholdt med indikatoren skyldes hovedsagelig de lavere mængder tomater, som indtil nu har modtaget forarbejdningsstøtte. Desuden er tempoet for udbredelsen af producentorganisationernes driftsfonde relativt langsomt sammenlignet med indikatoren.

4.2.5. Mælk og mejeriprodukter (+ 56,1 mio. EUR)

Sammenholdt med indikatoren var der tale om et overforbrug af budgetbevillinger pr. 30. september 2007.

Det bør bemærkes, at dette overforbrug af bevillinger sammenholdt med indikatoren skyldes tekniske forhold, idet provenuet fra mælkeafgiften fra og med budgettet for 2007, hvor det oprindeligt blev anslået til 349,0 mio. EUR, behandles separat som formålsbestemte indtægter for EGFL. De budgetbevillinger for 2007, der blev ansøgt om, og som budgetmyndigheden tildelte denne sektor, omfattede ikke disse indtægter, og derfor blev indikatoren anvendt på bevillinger, som ikke omfattede dette beløb. Dette er årsagen til, at den nuværende budgetgennemførelse peger i retning af et overforbrug ved regnskabsårets slutning.

Hvis der tages hensyn til provenuet fra mælkeafgiften, der oprindelig var skønnet at skulle anvendes til mejerisektoren, så vil der være tale om et underforbrug i denne sektor på – 282,1 mio. EUR.

4.3. Direkte støtte (+ 101,8 mio. EUR)

Medlemsstaternes udgifter har været højere end bevillingerne i 2007-budgettet for både enkeltbetalingsordningen og andre ordninger for direkte støtte.

For at skaffe sig viden om budgetgennemførelsen for visse ordninger på dette område har Kommissionens tjenestegrene kontaktet en række medlemsstater for at få en idé om deres betalingshensigter under disse ordninger i perioden frem til regnskabsårets slutning. På basis af oplysninger fra disse medlemsstater forventes de skønnede udgifter, især for enkeltbetalingsordningen, frem til udgangen af oktober at overstige ordningens bevillinger med ca. 1,0 %, dvs. der forventes ved regnskabsårets slutning et overforbrug på ca. 300,0 mio. EUR.

Hvis der tages hensyn til provenuet fra den efterprøvende regnskabsafslutning og fra uregelmæssigheder, der oprindelig var skønnet at skulle anvendes til enkeltbetalingsordningen, så vil der under kapitlet for direkte støtte pr. 30. september 2007 være et underforbrug på – 536,0 mio. EUR.

4.4. Revision af landbrugsudgifter

4.4.1. Afslutning af foregående års regnskaber (+ 91,7 mio. EUR)

Alle de beslutninger i forbindelse med regnskabsafslutningen, der forventes gennemført inden udgangen af indeværende regnskabsår, er truffet af Kommissionen. Tilbagebetalte nettobeløb som følge af de korrektioner, der skal foretages på grundlag af disse beslutninger, udgjorde pr. 30. september 2007 ca. – 74,7 mio. EUR. Sammenholdt med beløbet på – 178,0 mio. EUR, som der regnedes med i 2007-budgettet, fører det til et underforbrug af budgetbevillingerne. Ved udgangen af regnskabsåret 2007 skal denne forventede mangel på tilbagebetalinger være dækket, og det vil føre til en tilsvarende stigning i EGFL's udgifter.

5. KONKLUSIONER

De gunstige interne og eksterne markedsforhold, som prægede regnskabsåret 2007, har ført til ekstraordinært høje priser, specielt på markederne for korn og mejeriprodukter. Den deraf følgende afvikling af de offentlige lagre i disse sektorer og de lavere eksportrestitutionssatser har medført besparelser på EGFL-udgifterne, hovedsagelig vedrørende disse markeder. På den anden side har de større mængder af eksporteret sukker ført til større udgifter til eksportrestitutioner for sukker. Nettoresultatet er et underforbrug af bevillinger til markedsforanstaltninger på 2007-budgettet. Dette underforbrug opvejes delvist af de forventede højere udgifter ved årets udgang til direkte støtte og til dækning af manglen på forventede tilbagebetalinger under regnskabsafslutningsproceduren. På dette tidspunkt anslås det samlede underforbrug af 2007-budgetbevillinger til ca. 400,0 mio. EUR. Som følge heraf vil de samlede formålsbestemte indtægter for EGFL i 2007 blive overført til 2008 for at dække behovene på dette års budget.

BILAG

[pic]

[1] EUT L 209 af 11.8.2005, s. 1. Senest ændret ved forordning (EF) nr. 320/2006 (EUT L 58 af 28.2.2006, s. 42).